CELEX: 32015R1365
Language: lt
Date: 2015-04-30 00:00:00
Title: 2015 m. balandžio 30 d. Komisijos deleguotasis reglamentas (ES) 2015/1365 dėl mokslinių tyrimų ir technologinės plėtros išlaidų duomenų perdavimo formato (Tekstas svarbus EEE)

8.8.2015   
            
            
               LT
            
            
               Europos Sąjungos oficialusis leidinys
            
            
               L 211/1
            
         KOMISIJOS DELEGUOTASIS REGLAMENTAS (ES) 2015/1365
   2015 m. balandžio 30 d.
   dėl mokslinių tyrimų ir technologinės plėtros išlaidų duomenų perdavimo formato
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gegužės 21 d. Europos Parlamento ir Tarybos reglamentą (ES) Nr. 549/2013 dėl Europos nacionalinių ir regioninių sąskaitų sistemos Europos Sąjungoje (1), ypač į jo 2 straipsnio 5 dalį,
   kadangi:
   
               (1)
            
            
               Reglamentu (ES) Nr. 549/2013 nustatyta Europos sąskaitų sistema (2010 m. ESS) yra nacionalinių ir regioninių sąskaitų sistema, skirta Sąjungos ekonominės, socialinės ir regioninės politikos poreikiams tenkinti;
            
         
               (2)
            
            
               kadangi moksliniai tyrimai ir technologinė plėtra svarbūs ekonomikai, Europos statistikos sistemoje, jungiančioje Komisiją (Eurostatą), nacionalines statistikos institucijas ir kitas nacionalinės valdžios institucijas, valstybėse narėse atsakingas už Europos statistikos plėtojimą, rengimą ir sklaidą, parengti papildomi šiai sričiai skirti metodai bei suderinti ir palyginami atitinkamų duomenų perdavimo formatai;
            
         
               (3)
            
            
               įrašant mokslinių tyrimų ir technologinės plėtros išlaidas į sąskaitas kaip bendrojo pagrindinio kapitalo formavimą taikytinos Reglamento (ES) Nr. 549/2013 A priede nustatytos metodologinės taisyklės;
            
         
               (4)
            
            
               į 2010 m. ESS nustatytą duomenų perdavimo programą įtraukta metinė informacija apie ilgalaikį turtą ir su tuo turtu susijusį bendrojo pagrindinio kapitalo formavimą. Valstybės narės turi Komisijai teikti patikimus ir palyginamus duomenis tam tikru nurodytu formatu, kad užtikrintų aukštą nacionalinių sąskaitų kokybę,
            
         PRIĖMĖ ŠĮ REGLAMENTĄ:
   1 straipsnis
   Dalykas
   Šiuo reglamentu nustatomas formatas, kuriuo valstybės narės perduoda Komisijai (Eurostatui) nacionalinių sąskaitų mokslinių tyrimų ir technologinės plėtros išlaidų duomenis, siekdamos užtikrinti šių duomenų patikimumą ir palyginamumą.
   2 straipsnis
   Duomenų perdavimo formatas
   Perduodamos visos ekonomikos mokslinių tyrimų ir technologinės plėtros išlaidų duomenis Komisijai (Eurostatui), valstybės narės naudoja tokį formatą:
   
               a)
            
            
               AN.1171g, mokslinių tyrimų ir technologinės plėtros bendrasis turtas;
            
         
               b)
            
            
               AN.1171n, mokslinių tyrimų ir technologinės plėtros grynasis turtas;
            
         
               c)
            
            
               P.51g, AN.1171, mokslinių tyrimų ir technologinės plėtros bendrojo pagrindinio kapitalo formavimas.
            
         3 straipsnis
   Įsigaliojimas ir taikymas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. rugpjūčio 1 d. perduotiniems duomenims.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. balandžio 30 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 174, 2013 6 26, p. 1.